PROJEKAT  “OSNOVI BEZBEDNOSTI DECE” NASTAVLJEN PREDAVANJIMA U OŠ “UČITELJ TASA”

Policija uči mališane kako da bezbedno stignu do škole i šta smeju da rade u njoj

*Policija u OŠ “Učitelj Tasa” – uče đake o bezbednosti u saobraćaju i sprečavanju i zaštiti od vršnjačkom nasilja.
*Od ove godine prvi put programom obuhvaćeni i prvaci. 

Predavanjima o bezbednosti u saobraćaju i vršnjačkom nasilju juče je u OŠ “Učitelj Tasa” nastavljen projekat “Osnovi bezbednosti dece” koji je započeo prošle godine na osnovu protokola o saradnji izmedju Ministarstva unutrašnjih poslova i Ministarstva prosvete.  Dosadašnjom obukom bila su obuhvaćeni učenici četvrtog i šestog razreda, ali već od sledećeg meseca pravo da od policijskih službenika saznaju kako treba da se ponašaju i u školi i van nje, dobiće i prvaci. 
Direktorka škole Radmila Krstić pozdravila je projekta ističući da se radi o jako dobroj ideji jer se kod mališana gradi svest o bezbednom ponašanju.
-	Časovi ove vrste održavaće se jednom mesečno, a veoma nam je drago što ćemo u ovaj projekat od 1. novembra  uključiti i naše najmlađe učenice. Primetan je efekat ove obuke koja je počela prošle godine, izgrađena je svest kod dece da moraju da se čuvaju, opominju jedni druge da vode računa o bezbednosti u saobraćaju, poštuju se međusobno što sve opravdava ovu akciju – kazala je Krstić.
-	          Milan Milosavljević, viši policijski inspektor kazao je da su predavanja o bezbednosti u saobraćaju od velike važnosti da se smanji broj nezgoda u kojima učestvuju deca a koje su nažalost česte. 
-	- Drago nam je što nam se uz đake četvrtog i šestog razreda pridružuju i prvaci. Sa njima će raditi posebno obučeni policijski službenici, tema je podizanje svesti kod dece kako da se bezbedno ponašaju u saobraaćaju. Deca su divna, vole da uče i da poštuju pravila,  ali ponekad prate odrasle koji nisu uvek dobri uzori – kazao je Milosavljević.
-	             Marina Kostić, načelnica Uprave za obrazovanje naglasila je da je za unapređenje bezbednosti dece najznačajnija prevencija.
-	- Lokalna samouprava podržava ovakve programe jer su od velikog značaja da se unapredi bezbednost mališana. Uvek smo ukazivali na značaj prevencije, a to se sada vidi na delu, jer su obukom obuhvaćeni i učenici prvog razreda, dakle na vreme se sagledavaju kategorije koje mogu da budu ugrožene – objasnila je Kostić. 
-	Petar  Hadži Nešić, jedan je od polaznika obuke kaže da već dosta zna o bezbednosti u saobraćaju ali da se nada da će saznati još nešto novo.
-	- Ulicu uvek prelazim na pešačkom prelazu a kad ga nema, pogledam levo i desno da se uverim da nema vozila pa tek onda pređem. I uvek pazim da je na semaforu zeleno svetlo – pohvalio se mališan svojim poznavanjem saobraćajnih propisa. 
-	D.K.
LEG: UČE ŠTA SMEJU A ŠTA JE ZABRANJENO : Policajci uče đake o saobraćajnim propisima i vršnjačkom nasilju.
LEG : PROJEKAT SE NASTAVLJA I SA PRVACIMA : Deca oduševljeno prihvatila da ih policajci uče.

(Projekat “Nišlije se uključuju u odlučivanje” sufinansiran iz budžeta grada Niša)